rejauldu/bengali-wikipedia huggingface dataset:
মালি জাতীয় ফুটবল দল () হচ্ছে আন্তর্জাতিক ফুটবলে মালির প্রতিনিধিত্বকারী পুরুষদের জাতীয় দল, যার সকল কার্যক্রম মালির ফুটবলের সর্বোচ্চ নিয়ন্ত্রক সংস্থা মালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, মালি প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মালি মধ্য আফ্রিকান প্রজাতন্ত্রকে ৪–৩ গোলের ব্যবধানে পরাজিত করেছিল।  ৬০,০০০ ধারণক্ষমতাবিশিষ্ট স্তাদ দু ২৬ মার্সে লে আইগলে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালির রাজধানী বামাকোয় অবস্থিত। বর্তমানে এই দলের ম্যানেজারের দায়িত্ব পালন করছেন মুহাম্মদ মাগাসুবা এবং অধিনায়কের দায়িত্ব পালন করছেন আমিয়েঁর রক্ষণভাগের খেলোয়াড় মোল্লা ওয়াগ।  মালি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মালি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ আফ্রিকান কাপ অফ নেশন্সের ফাইনালে পৌঁছানো, যেখানে তারা কঙ্গো প্রজাতন্ত্রের কাছে ৩–২ গোলের ব্যবধানে পরাজিত হয়েছে।  সেদু কেইতা, মুহম্মদু সিদিবে, মুহম্মদু দিয়ারা, ফ্রেদেরিক কানুতে এবং মোল্লা ওয়াগের মতো খেলোয়াড়গণ মালির জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৩ সালের জুন মাসে প্রকাশিত র‌্যাঙ্কিংয়ে মালি তাদের ইতিহাসে সর্বপ্রথম সর্বোচ্চ অবস্থান (২৩তম) অর্জন করে এবং ২০০১ সালের অক্টোবর মাসে প্রকাশিত র‌্যাঙ্কিংয়ে তারা ১১৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালির সর্বোচ্চ অবস্থান হচ্ছে ৪০তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ১২৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬  প্রত্যাহার  প্রত্যাহার  ১৯৭০  অংশগ্রহণ করেনি  অংশগ্রহণ করেনি  ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪  প্রত্যাহার  প্রত্যাহার  ১৯৯৮    ২০০২  উত্তীর্ণ হয়নি  ২  ১  ০  ১  ৩  ৪  ২০০৬  ১২  ৪  ২  ৬  ১৫  ১৫  ২০১০  ১৬  ৮  ৩  ৫  ৩০  ২১  ২০১৪  ৬  ২  ২  ২  ৭  ৭  ২০১৮  ৮  ১  ৪  ৩  ৪  ১০  ২০২২  অনির্ধারিত  অনির্ধারিত মোট   ০/২৩  ০  ০  ০  ০  ০  ০  ৪৪  ১৬  ১১  ১৭  ৫৯  ৫৭   অর্জন  শিরোপা আফ্রিকা কাপ অফ নেশন্স রানার-আপ (১): ১৯৭২  আফ্রিকান নেশন্স চ্যাম্পিয়নশিপ রানার-আপ (১): ২০১৬  অন্যান্য আমিলকার কাব্রাল কাপ চ্যাম্পিয়ন (৩): ১৯৮৯, ১৯৯৭, ২০০৭  তথ্যসূত্র  বহিঃসংযোগ     ফিফা-এ মালি জাতীয় ফুটবল দল    ক্যাফ-এ মালি জাতীয় ফুটবল দল   বিষয়শ্রেণী:মালি জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
thumb|right|180px|Zulfikar Ali Bhutto (executed), founder chairman and prime minister. পাকিস্তান পিপলস্ পার্টি পাকিস্তানের প্রধানসারির একটি রাজনৈতিক দল।   জুলফিকার আলী ভুট্টোর নেতৃত্বে পাকিস্তানের তৎকালীন বিশিষ্ট বামপন্থী রাজনীতিবিদরা আয়ুব খানের শাসনের বিরোধিতার উদ্দেশ্যে ১৯৬৭ সালে লাহোরে এটি প্রতিষ্ঠা করেন। এটি বর্তমানে সোশ্যালিস্ট ইন্টারন্যাশনালের একজন সদস্য।  প্রথিষ্ঠিত হওয়ার পর থেকে এটি পাকিস্তানে একটি সমাজতন্ত্রী রাষ্ট্রব্যবস্থা বাস্তবায়নের জন্য এবং অন্তসামাজিক বৈষম্য কমানোর পাশাপাশি সামাজিক ন্যায়বিচার প্রতিষ্ঠা এবং একটি শক্তিশালী সামরিক বাহিনী তৈরি ও রক্ষণাবেক্ষণের পক্ষে প্রচারণা চালিয়ে আসছে।   আরও দেখুন  জমিয়ত উলামায়ে ইসলাম (ফ)  তথ্যসূত্র   বিষয়শ্রেণী:পাকিস্তানের রাজনৈতিক দল বিষয়শ্রেণী:পাকিস্তান পিপলস পার্টি বিষয়শ্রেণী:১৯৬৭-এ পাকিস্তানে প্রতিষ্ঠিত
রাইলি প্যাট্রিক মেরেডিথ (জন্ম ২১ জুন ১৯৯৬) একজন অস্ট্রেলিয়ান ক্রিকেটার। ২০২১ সালের মার্চ মাসে অস্ট্রেলিয়া ক্রিকেট দলের হয়ে তার আন্তর্জাতিক ক্রিকেটে অভিষেক হয়।   ঘরোয়া এবং টি২০ ক্যারিয়ার  মেরেডিথ ১০ জানুয়ারি ২০১৭-এ সফরকারী পাকিস্তান ক্রিকেট দলের বিরুদ্ধে ক্রিকেট অস্ট্রেলিয়া একাদশের হয়ে লিস্ট এ ক্রিকেটে অভিষেক করেন। ১৩ নভেম্বর ২০১৭-এ ২০১৭-১৮ শেফিল্ড শিল্ড আসরে তাসমানিয়ার হয়ে প্রথম-শ্রেণীর ক্রিকেটে অভিষেক করে। ২০১৭-১৮ বিগ ব্যাশ লিগ মৌসুমে ১ ফেব্রুয়ারি ২০১৮ তারিখে হোবার্ট হারিকেনসের হয়ে তার টি-টোয়েন্টি অভিষেক হয়।  ২০২১ সালের ফেব্রুয়ারিতে, মেরেডিথকে ২০২১ ইন্ডিয়ান প্রিমিয়ার লিগের আগে পাঞ্জাব কিংস কিনে নেয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে মুম্বাই ইন্ডিয়ান্স তাকে কিনে নেয়।  ২০২২ সালের এপ্রিলে, দ্য হান্ড্রেডের ২০২২ মৌসুমের জন্য লন্ডন স্পিরিট তাকে কিনেছিল।   আন্তর্জাতিক ক্যারিয়ার  ১৬ জুলাই ২০২০-এ, মেরেডিথকে কোভিড-১৯ মহামারি পরবর্তী ইংল্যান্ডে সম্ভাব্য সফরের আগে প্রশিক্ষণ শুরু করার জন্য খেলোয়াড়দের ২৬ সদস্যের প্রাথমিক দলে নাম দেওয়া হয়েছিল।  ১৪ আগস্ট ২০২০-এ, ক্রিকেট অস্ট্রেলিয়া নিশ্চিত করেছে যে ম্যাচগুলি অনুষ্ঠিত হবে, মেরেডিথ সফরকারী দলে অন্তর্ভুক্ত ছিল।  জানুয়ারী ২০২১-এ, মেরেডিথকে অস্ট্রেলিয়ার টি২০ আন্তর্জাতিক (টি২০আই) স্কোয়াডে নিউজিল্যান্ডের বিরুদ্ধে তাদের সিরিজের জন্য মনোনীত করা হয়েছিল, ৩ মার্চ তার আন্তর্জাতিক অভিষেক হবে। ২০২১ সালের জুনে, মেরেডিথকে ওয়েস্ট ইন্ডিজ এবং বাংলাদেশ সফরের জন্য অস্ট্রেলিয়ার সীমিত ওভারের খেলার দলে নাম দেওয়া হয়েছিল। ওয়েস্ট ইন্ডিজের বিপক্ষে অস্ট্রেলিয়ার হয়ে ২২ জুলাই ২০২১ তারিখে মেরেডিথ তার একদিনের আন্তর্জাতিক (ওডিআই) অভিষেক করেন। কিন্তু, ওয়েস্ট ইন্ডিজ দলের একজন নন-প্লেয়িং সদস্যের কাছ থেকে কোভিড-১৯-এর  পরীক্ষায় ইতিবাচক হওয়ার পরে খেলাটি স্থগিত ঘোষণা করা হয়েছিল। যেহেতু ম্যাচটি স্থগিত করা হয়েছিল, এবং পরিত্যক্ত হয়নি, তাই যখন আর কোন কোভিড-১৯ উপসর্গ না থাকায় সূচিটি পুনরায় নির্ধারিত করে খেলাটি আবার শুরু হয়েছিল দুই দিন পরে।    তথ্যসূত্র    বহিঃসংযোগ     বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:হোবার্ট থেকে আগত ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:ক্রিকেট অস্ট্রেলিয়া একাদশের ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:সমারসেটের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
৮ (আট) হল ৭ এর পরবর্তী এবং ৯ এর পূর্ববর্তী স্বাভাবিক সংখ্যা।   আরবি অঙ্কের বিবর্তন  থাম্ব|ভারতীয় থেকে ইউরোপীয়দের সংখ্যা ৮ এর বিবর্তন আধুনিক সংখ্যা ৮, শূন্য ব্যতীত অন্যান্য সমস্ত আধুনিক আরবি সংখ্যার মতো, ব্রাহ্মী সংখ্যার সাথে উদ্ভূত হয়।১ম শতাব্দীর মধ্যে আট সংখ্যাটি নির্দেশ করার জন্য ব্রাহ্মী অঙ্কটি বক্ররেখা হিসাবে এক স্ট্রোকে লেখা হয়েছিল └┐।  ১০ শতকের মধ্যে আন্দালুসে ব্যবহৃত অঙ্কগুলি ছিল আরবি-ভাষী বিশ্বে ব্যবহৃত গ্লিফের স্বতন্ত্র পশ্চিমা রূপ, যা ঘুবার সংখ্যা নামে পরিচিত ("ঘুবার " শব্দের অর্থ বালির টেবিল)। এই অঙ্কগুলিতে, "আট" সংখ্যাটির জন্য ভারতীয় পাণ্ডুলিপিতে ব্যবহৃত ৫ -সদৃশ গ্লিফের লাইনটি ঘূবারে বন্ধ লুপ হিসাবে তৈরি হয়েছিল। এটির আকৃতি 8-এর মতো ছিল। এটি ১০ শতকে ইউরোপে অষ্টম সংখ্যা হিসেবে ব্যবহারে গৃহীত হয়েছিল।Georges Ifrah, The Universal History of Numbers: From Prehistory to the Invention of the Computer transl. David Bellos et al. London: The Harvill Press (1998): 395, Fig. 24.68.  বেশিরভাগ আধুনিক টাইপফেসে, পাঠ্য আকৃতি সহ টাইপফেসে ৮ সংখ্যার জন্য সাধারণত একটি অ্যাসেন্ডার থাকে, যেমন, উদাহরণস্বরূপ,চিত্র:TextFigs148.svg।   তথ্যসূত্র   বিষয়শ্রেণী:সংখ্যা বিষয়শ্রেণী:পূর্ণ সংখ্যা বিষয়শ্রেণী:৮ (সংখ্যা)
সন্দেশ  গুজরাতের একটি শীর্ষস্থানীয় দৈনিক পত্রিকা। এটি গুজরাটিতে প্রকাশিত হয়। ১৯২৩ সালে এটি প্রতিষ্ঠিত হয়েছিল। Jeffrey, Robin. India's Newspaper Revolution: Capitalism, Technology and the Indian Language Press, 1977-1999, p. 120 (2000) ("In Gujarat in the 1950s, successful business families ... acquired both the big old nationalist newspapers, Gujarat Samachar, founded in 1932, and Sandesh, founded in 1923.")  আহমেদাবাদ ভিত্তিক গুজরাটি সংবাদপত্রটি মুম্বই, ভোদোদরা, ভুজ, সুরাত, রাজকোট এবং ভাবনগর থেকেও প্রকাশিত হয়। সন্দেশের প্রকাশিত ৭টি পরিপূরক রয়েছে: সংস্কার, নারী, অর্ধ সাপ্তাহিক, নক্ষত্র, সিনে সন্দেশ, শিশু বিশ্ব, শ্রদ্ধা, অ্যাকশন রিপ্লে এবং ব্যবসা@সন্দেশ।  সন্দেশ গুজরাটি সাপ্তাহিক এবং যুক্তরাষ্ট্রের ইলিনয়ের শিকাগো থেকে সন্দেশ আন্তর্জাতিক প্রকাশিত হয়।    টিভি চ্যানেল  এটি ২৪ অক্টোবর ২০১৩ এ গুজরাটি নিউজ চ্যানেল, সন্দেশ নিউজও চালু করে।    বিতর্ক  ২৩ শে মার্চ, ২০১২ গুজরাটের অন্যতম প্রচারিত দেশীয় দৈনিকের সম্পাদক জনাব ফাল্গুন প্যাটেল নং মেট্রোপলিটন ২৫নং আদালতে হাজির হন, মায়াবতীর বিরুদ্ধে ১৪ বছর আগে (২৯ জুলাই, ১৯৯৬) মানহানিকর কার্টুন প্রকাশের জন্য দায়ের করা মামলায় জামিনের জন্য। কার্টুনিস্ট মিঃ চকোর মারা গেছেন, তবে বিতর্ক বেঁচে আছে।   তথ্যসূত্র    বহিঃসংযোগ      বিষয়শ্রেণী:ভারতে প্রকাশিত গুজরাতি ভাষার সংবাদপত্র বিষয়শ্রেণী:১৯২৩-এ ভারতে প্রতিষ্ঠিত বিষয়শ্রেণী:গুজরাতের সংবাদপত্র বিষয়শ্রেণী:১৯২৩-এ প্রতিষ্ঠিত সংবাদপত্র
মির্জাপুর কাদেরীয়া ফাযিল মাদ্রাসা রংপুর বিভাগের রংপুর জেলার মিঠাপুকুর উপজেলার মির্জাপুর ইউনিয়নের একটি ফাযিল মাদ্রাসা।  ইতিহাস ১ জানুয়ারী ১৯৩৮ সালে মাদ্রাসাটি ফোরকানিয়া মাদ্রাসা হিসাবে চালু হয়। পরে ১৫ নভেম্বর ১৯৫০ সালে দাখিল এবং ২১ সেপ্টেম্বর ১৯৬৩ সালে আলিম খোলার অনুমতি পায়। এর পর ফাযিল খোলার অনুমতি পায়। মাদ্রাসাটি এমপিও ভুক্ত। এমপিও নম্বর ৯১০৫০৪২৩০১। মাদ্রাসাটি উপজেলা প্রশাসনের কাছে অবস্থিত।  ভবনের বিবরণ মাদরাসাটির প্রায় ১.১৪ একর জমির উপর স্থাপিত। মাদরাসার ৫.২৩ একর জমি বাইরে আবাদি হিসাবে আছে।  মাদরাসাটিতে ৫টি ভবন আছে-   প্রশাসনিক ভবন-১টি।  একাডেমিক ভবন-৩টি। তার মধ্যে ১টি নির্মানাধিন।  মসজিদ ১টি। অন্যান্য   বিজ্ঞানাগার-১টি  শেখ রাসেল কম্পিউটার ল্যাব-১টি	  পাঠাগার- ১টি  শিক্ষক কন্ফারেন্স রুম ১টি।  পোশাক  ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের কালো বোরখা ও সাদা ওড়না।   সাংস্কৃতিক কর্মকাণ্ড  মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। উপজেলা পর্যায়ে কয়েকবার শ্রেষ্ঠ প্রতিষ্ঠান হয়েছে। ফলাফল  সুযোগ্য গভর্নিং বডির পরিচালনায় প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৯১.৬৭% এবং আলিমে ১০০% পাশ করে। ২০২১ সালে দাখিলে ৮৫% এবং আলিমে ৯৬.৫৫% জন পাশ করে।  তথ্যসূত্র  বিষয়শ্রেণী:১৯৩৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার আলিয়া মাদ্রাসা বিষয়শ্রেণী:রংপুর জেলার শিক্ষাপ্রতিষ্ঠান
<div class="boilerplate afd vfd xfd-closed" style="background-color: #F3F9FF; margin: 2em 0 0 0; padding: 0 10px 0 10px; border: 1px solid #AAAAAA;">  নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: প্রশাসক Hasive দ্বারা অপসারণ। -- বোধিসত্ত্ব (আলাপ) ১৩:২৪, ১৭ মার্চ ২০১৫ (ইউটিসি)  বেনাপোল রেসিডেন্সিয়াল ইনিষ্টিটিউট   – (অপসারণের প্রস্তাবনা দেখুনলগ দেখুন) () আশা (আলাপ) ১২:০৩, ৫ মার্চ ২০১৫ (ইউটিসি)  অপসারণ প্রস্তাবক কোনো কারণ উল্লেখ করেননি। যাই হোক একটি শিক্ষা প্রতিষ্ঠান হিসেবে নীতিমালা অনুসারে নিবন্ধ অপসারণের বিপক্ষে। Ibrahim Husain Meraj (আলাপ) ১১:০০, ১৭ মার্চ ২০১৫ (ইউটিসি)
জানুয়ারি ২০২৩ বর্তমান সাধারণভাবে প্রচলিত বছরের প্রথম মাস। এই মাসটি রবিবারে শুরু হয় এবং ৩১ দিন পর মঙ্গলবারে সমাপ্ত হয়। এই নিবন্ধটি ২০২৩ সালের জানুয়ারি মাসে বিশ্বব্যাপী সংঘটিত বিভিন্ন ঘটনার সংক্ষিপ্ত-সার।   ঘটনাবলী   ১ জানুয়ারি (রবিবার)   ক্রোয়েশিয়ায় ইউরো মুদ্রা চালু হয়েছে এবং দেশটি সেনজেন অঞ্চলে যোগদান করেছে।   ৫ জানুয়ারি (বৃহস্পতিবার)   ভ্যাটিকান সিটির সেইন্ট পিটারস্ স্কয়ারে পোপ ষোড়শ বেনেডিক্টের অন্তোষ্টিক্রিয়া অনুষ্ঠিত।  জন্ম    মৃত্যু   তথ্যসূত্র   বিষয়শ্রেণী:জানুয়ারি বিষয়শ্রেণী:২০২৩
ট্রিপ্টোফ্যান () প্রোটিন গঠনকারী অ্যামিনো অ্যাসিডদের মধ্যে বৃহত্তম। ইন্ডোল গ্রুপযুক্ত এই অ্যামিনো অ্যাসিডটি ২২টি আদর্শ অ্যামিনো অ্যাসিডদের একটি ও মানুষের জন্য অত্যাবশ্যকীয় অ্যামিনো অ্যাসিডগুলির অন্যতম।  প্রোটিন ছাড়াও এটি থেকে নিয়াসিন (একটি ভিটামিন), সেরোটোনিন (একটি নিউরোট্রান্সমিটার) ও মেলাটোনিন (দেহের দিন-রাত্রি চক্রের নিয়ন্ত্রক হরমোন) তৈরি হয়।  ইহা অধিকাংশ প্রোটিন সমৃদ্ধ খাবারের নিয়মিত উপাদান। তবে চকলেট, জই, শুকনো খেজুর, দুধ, দই, পনির, মাংস, দিম, মাছ, মুরগী, সূর্যমুখী বীজ, কলা ও বাদামে উল্লেখযোগ্য পরিমাণে পাওয়া যায়।   ট্রিপ্টোফ্যান নিদ্রাহীনতা, অবসাদগ্রস্ততা, স্নায়ুবিক উত্তেজনা নিরসনে কাজ করে।http://www.webmd.com/vitamins-supplements/ingredientmono-326-L-TRYPTOPHAN.aspx?activeIngredientId=326&activeIngredientName=L-TRYPTOPHAN এটি মস্তিষ্কে সেরোটোনিনের স্বাভাবিক মাত্রা বজায় রাখে।   তথ্যসূত্র   বিষয়শ্রেণী:অ্যামিনো অ্যাসিড বিষয়শ্রেণী:সম্পূরক পুষ্টি উপাদান
কেভিন দুভান কাস্তানিয়ো গিল (, ; জন্ম: ২৯ সেপ্টেম্বর ২০০০; কেভিন কাস্তানিয়ো নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেত এবং কলম্বিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  কাস্তানিয়ো ২০২৩ সালে কলম্বিয়ার হয়ে আন্তর্জাতিক পর্যায়ে অভিষেক করেছেন; কলম্বিয়ার জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।  প্রারম্ভিক জীবন কেভিন দুভান কাস্তানিয়ো গিল ২০০০ সালের ২৯শে সেপ্টেম্বর তারিখে কলম্বিয়ার ইতাগুইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল কলম্বিয়া  ২০২৩  ৭  ০ ২০২৪  ৯  ০ ২০২৫  ২  ০ সর্বমোট  ১৮  ০  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:কলম্বিয়ার আন্তর্জাতিক ফুটবলার
জন জর্জ হ্যানকক (১৫ অক্টোবর ১৮৫৭ - ১৯ জুলাই ১৯৪০) ছিলেন একজন লিবারেল এবং কখনও কখনও লেবার পার্টির রাজনীতিবিদ এবং যুক্তরাজ্যের ট্রেড ইউনিয়নিস্ট।   পটভূমি  তিনি ডার্বিশায়ারের পিনক্সটনের জোসেফ হ্যানককের জ্যেষ্ঠ পুত্র ছিলেন। ১৮৮২ সালে তিনি পিনক্সটনের মেরি হোটেনকে বিয়ে করেন।Debrett's House of Commons 1916  তিনি ডার্বিশায়ার মাইনার্স অ্যাসোসিয়েশন দ্বারা স্পনসরকৃত লিব-ল্যাব প্রার্থী হিসাবে ১৯০৯ সালের জুলাইয়ে একটি উপ-নির্বাচনে মিড ডার্বিশায়ারের জন্য (এমপি) নির্বাচিত হন। হ্যানকক আসনটি ধরে রেখেছিলেন এবং কিছুটা কম সংখ্যাগরিষ্ঠতা পরিচালনা করেছিলেন;   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৪০-এ মৃত্যু বিষয়শ্রেণী:১৮৫৭-এ জন্ম
এসেক্সের অ্যালরেসফোর্ড হলের বাসিন্দা ম্যাথিউ মার্টিন (১৬৭৬-১৭৪৯) ছিলেন ইস্ট ইন্ডিয়া কোম্পানির একজন নাবিক এবং রাজনীতিবিদ যিনি ১৭২২ থেকে ১৭৪২ সালের মধ্যে হাউস অফ কমন্সে বসেছিলেন।  ১৭২২ সালের সাধারণ নির্বাচনে মার্টিন কোলচেস্টারের হুইগ সংসদ সদস্য নির্বাচিত হন। ১৭২৬ সালে তিনি কোলচেস্টারের মেয়র ছিলেন। ১৭২৭ সালের সাধারণ নির্বাচনে তিনি দাঁড়াননি। ১৭৩২ থেকে ১৭৪০ সাল পর্যন্ত তিনি আবার ইস্ট ইন্ডিয়া কোম্পানির পরিচালক ছিলেন। ১৭৩৪ সালের সাধারণ নির্বাচনে তিনি কোলচেস্টারের এমপি পদে বিনা প্রতিদ্বন্দ্বিতায় নির্বাচিত হন এবং ১৭৩৯ সালে স্প্যানিশ কনভেনশনে প্রশাসনের সাথে ভোট দেন। ১৭৪১ সালের সাধারণ নির্বাচনে কোলচেস্টারের হয়ে একটি প্রতিদ্বন্দ্বিতায় তিনি পুনরায় নির্বাচিত হন, কিন্তু ২৬ ফেব্রুয়ারি ১৭৪২ সালে আবেদনের ভিত্তিতে তাকে পদচ্যুত করা হয়। ১৭৪৬ সালে তিনি কোলচেস্টারের উচ্চপদস্থ কর্মকর্তা নিযুক্ত হন।  মার্টিন ১৭৪৯ সালের ২০ জুলাই মারা যান এবং অ্যালরেসফোর্ডের সেন্ট পিটার্স চার্চে পারিবারিক ভল্টে তাকে সমাহিত করা হয়। তার পাঁচ ছেলে এবং তিন মেয়ে ছিল, যাদের সবাই বেঁচে ছিলেন না। তার ছেলেদের মধ্যে, থমাস একজন ব্যারিস্টার হন, স্যামুয়েল উইভেনহোর উত্তরাধিকারসূত্রে পান এবং জর্জ একজন নাবিক হন। তার বেঁচে থাকা মেয়েরা হলেন সারা এবং মেরি যিনি আইজ্যাক লেমিং রেবোকে বিয়ে করেছিলেন  যার সাথে মার্টিন ১৭৩৪ সালের সাধারণ নির্বাচনে ফিরে এসেছিলেন।"MARTIN, Matthew (d.1749), of Alresford Hall, Essex". History of Parliament Online. Retrieved 26 November 2018.  তথ্যসূত্র  বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৪৯-এ মৃত্যু বিষয়শ্রেণী:১৬৭৬-এ জন্ম
-- Module:RootCalculator local p = {}  -- Helper function to multiply two complex numbers (a + bi) * (c + di) local function complex_multiply(a, b, c, d)     return a * c - b * d, a * d + b * c end  -- Helper function to cube a complex number (a + bi)^3 local function complex_cube(a, b)     local real, imag = a, b     -- First multiplication: (a + bi) * (a + bi)     real, imag = complex_multiply(real, imag, a, b)     -- Second multiplication: (result) * (a + bi)     real, imag = complex_multiply(real, imag, a, b)     return real, imag end  -- Helper function to calculate modulus of a complex number |a + bi| local function complex_modulus(a, b)     return math.sqrt(a^2 + b^2) end  -- Function to calculate the other two roots and verify them function p.calculateRoots(frame)     local x = tonumber(frame.args[1]) or 1  -- Input real root     local mult = -2 * x     local sqrt3 = math.sqrt(3) -- To simulate sqrt(3)i as two components          -- Calculate the first complex root using 1 + sqrt(3)i     local real1 = mult / (1^2 + sqrt3^2)  -- Real part     local imag1 = mult * -sqrt3 / (1^2 + sqrt3^2)  -- Imaginary part          -- Calculate the second complex root using 1 - sqrt(3)i     local real2 = real1  -- Real part is the same     local imag2 = -imag1  -- Imaginary part is negated          -- Cube the roots to verify them     local real1_cubed, imag1_cubed = complex_cube(real1, imag1)     local real2_cubed, imag2_cubed = complex_cube(real2, imag2)          -- Original value (x^3)     local original_value = x^3          -- Calculate modulus to compare cubed values with the original value     local modulus1 = complex_modulus(real1_cubed, imag1_cubed)     local modulus2 = complex_modulus(real2_cubed, imag2_cubed)          local tolerance = 1e-5  -- To handle floating-point inaccuracies     local passed = true          if math.abs(modulus1 - original_value) > tolerance then         passed = false     end     if math.abs(modulus2 - original_value) > tolerance then         passed = false     end          -- Format the output     if passed then         return "Passed: Root 1: " .. tostring(real1) .. " + " .. tostring(imag1) .. "i, Root 2: " .. tostring(real2) .. " + " .. tostring(imag2) .. "i"     else         return "Failed: Root 1: " .. tostring(real1) .. " + " .. tostring(imag1) .. "i, Root 2: " .. tostring(real2) .. " + " .. tostring(imag2) .. "i"     end end  return p
বাজিন (    , উচ্চারিত) লিবিয়ার রন্ধনপ্রণালীর অন্তর্ভুক্ত একটি খামিরবিহীন রুটি যা বার্লি, জল এবং লবণ দিয়ে প্রস্তুত করা হয়। বাজিন তৈরি করার জন্য জলে বার্লির গুড়ো সিদ্ধ করা হয় এবং তারপরে একটি মাগ্রাফ নামক এক বিশেষ লাঠির ব্যবহার করে প্রস্তুত মন্ডটিকে বিশেষভাবে নাড়ানো হয়। তারপর সেটিকে একটি পাত্রে স্থাপন করতে হয় এবং সেটি শক্ত হওয়া পর্যন্ত অপেক্ষা করতে হয়।  এর পরে এটি ভাপিয়ে বা বেক করে বাজিন রুটি প্রস্তুত করা হয়। লবণের ব্যবহার বাজিনের গঠনে কঠোরতা প্রদান করে। বাজিন গমের আটা, জলপাই তেল এবং মরিচ ব্যবহার করেও প্রস্তুত করা যেতে পারে।  বাজিন সাধারণত টমেটো সস, ডিম, আলু এবং মাটনের সাথে পরিবেশন করা হয়। বাজিন প্রস্তুতির পদ্ধতিতে বিশেষ প্রক্রিয়ায় প্রথমে ময়দাকে মেখে পিরামিড বা গম্বুজের আকার দেওয়া হয়। এরপর সেই ময়দাটি ভাপিয়ে বাজিন রুটি প্রস্তুত করা হয়। একটি টমেটো-ভিত্তিক স্যুপ বা মাংস ও আলুর স্ট্যু দিয়ে বাজিন পরিবেশন করা যেতে পারে। গরম স্ট্যু বাজিনের উপরে বা তার চারপাশে ঢেলে এবং সিদ্ধ ডিম দিয়ে সজ্জিত করে পদটি পরিবেশন করা হয়।  স্যুপ প্রস্তুতির সময় তাতে একটি কাঁচা ডিমও মেশানো যেতে পারে। বাজিন রুটি, মধু, খেজুরের শরবত এবং মাখন বা তেল ব্যবহার করে প্রস্তুত একটি জনপ্রিয় খাবার হল আসিদা। রান্না করা কুমড়া এবং টমেটো সসের মিশ্রণের সাথেও বাজিন খাওয়া যেতে পারে। খাওয়ার সময়, বাজিন প্রথমে চূর্ণ করা হয়, তারপর খাওয়া হয়। বাজিন একটি ঐতিহ্যবাহী খাবার এবং লিবিয়ার জাতীয় খাবার হিসেবে বর্ণিত।     সস  বাজিন সস তৈরির জন্য মাটন (বিশেষত কাঁধ বা পা -এর অংশ) -কে কুঁচো পেঁয়াজ, হলুদ, লবণ, মরিচের গুঁড়া, হেলবা (মেথি), মিষ্টি পেপরিকা মরিচ, কালো মরিচ এবং টমেটো বাটা দিয়ে ভাজা হয়। এই সসে মটরশুটি, মসুর ডাল এবং আলুও যোগ করা যেতে পারে। ময়দার গম্বুজের আকৃতির বাজিনের চারপাশে সস, ডিম, আলু এবং মাংস সাজানো হয়। এরপর সাধারণত লেবু এবং তাজা বা আচারযুক্ত (ইমসাইয়ার) মরিচ দিয়ে সম্পূর্ণ পদটি পরিবেশন করা হয়।   তথ্যসূত্র   বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:জাতীয় পদ বিষয়শ্রেণী:লিবীয় রন্ধনশৈলী বিষয়শ্রেণী:আরব রন্ধনশৈলী
প্রশাসনের সুবিধার জন্য ভারতে স্বায়ত্তশাসনের ব্যবস্থা আছে। সরকার স্থানীয় জনজাতীয় লোকের প্রত্যক্ষ যোগদানের জন্য ভারতের সংবিধানের ষষ্ঠ অনুসূচীর আধারে কিছু স্বায়ত্বশাসিত পরিষদ গঠন করা হয়। ভারতে কেন্দ্রীয় সরকার স্থাপন করা স্বায়ত্বশাসিত অঞ্চলসমূহ সংবিধানের ষষ্ঠ অনুসূচীর আধারে ক্ষমতা লাভ করে। সেইমত রাজ্যসরকারও জনজাতীয় লোকদের জন্য স্বায়ত্তশাসিত পরিষদের গঠন করে। জনজাতীয় লোকদের সামাজিক, আর্থিক, শৈক্ষিক, নৃগোষ্ঠীয় এবং সাংস্কৃতিক উন্নয়নর জন্য এই পরিষদ সমূহ গঠন করা হয়।[Articles 244(2) and 275(1)] . Constitution of India.   স্বায়ত্তশাসিত পরিষদ  সংবিধানের ষষ্ঠ অনুসূচী অনুসারে আসামে মোট তিনটি স্বায়ত্তশাসিত পরিষদ আছে। সেইগুলি হল,  বড়োল্যান্ড ক্ষেত্রীয় পরিষদ  ডিমা হাছাও স্বায়ত্তশাসিত জেলা পরিষদ, এবং  কার্বি আংলং স্বায়ত্তশাসিত জেলা পরিষদ এছাড়াও আসাম সরকার জনজাতীয় লোকদের উন্নয়নের জন্য মোট ছয়টি স্বায়ত্তশাসিত পরিষদ গঠন করেছে। সেইগুলি হল,  রাভা হাসং স্বায়ত্তশাসিত পরিষদ  মিচিং স্বায়ত্তশাসিত পরিষদ  তিয়া স্বায়ত্তশাসিত পরিষদ  দেউরী স্বায়ত্তশাসিত পরিষদ  ঠেঙাল কাছাড়ি স্বায়ত্তশাসিত পরিষদ  সোনোয়াল কাছাড়ি স্বায়ত্তশাসিত পরিষদhttp://pnrd.uneecopscloud.com/bn/node/414   উন্নয়ন পরিষদ  আসাম সরকার আসামের অনগ্রসর সম্প্রদায়ের সকলের জন্য কিছু উন্নয়ন পরিষদ গঠন করেছে। অনগ্রসর সম্প্রদায়ের আর্থসমাজিক উন্নয়ন এই পরিষদ সমূহের মূল লক্ষ্য। ক্ষমতা ও দায়িত্বের বিকেন্দ্রীকরণের মাধ্যমে এই পরিষদসমূহের উন্নয়নের সুবিধা করে দেওয়া হয়। বিভিন্ন সরকারী কার্য এবং প্রকল্পসমূহ নিজ নিজ পরিষদে সুচারুভাবে রূপায়ণ করা এই পরিষদসমূহের অন্যতম উদ্দেশ্য। প্রতিটি উন্নয়ন পরিষদে ১৫ জন থেকে ২৫ জন সদস্য এবং একজন অধ্যক্ষ থাকে। আসামে বর্তমান ৩৩ টি উন্নয়ন পরিষদ আছে। সেইগুলি হল,  মরাণ উন্নয়ন পরিষদ  মটক উন্নয়ন পরিষদ  মাইমল উন্নয়ন পরিষদ  মরিয়া উন্নয়ন পরিষদ  গোর্খা উন্নয়ন পরিষদ  চুতীয়া উন্নয়ন পরিষদ  আদিবাসী উন্নয়ন পরিষদ  নাথ যোগী উন্নয়ন পরিষদ  কোঁচ রাজবংশী উন্নয়ন পরিষদ  বিষ্ণুপুরীয়া মণিপুরী উন্নয়ন পরিষদ  টাই আহোম উন্নয়ন পরিষদ  মেছ কাছাড়ি উন্নয়ন পরিষদ  মণিপুরী উন্নয়ন পরিষদ  সাধারণ জাতি উন্নয়ন পরিষদ  চিংফৌ (মান টাই) উন্নয়ন পরিষদ  আমৃ কার্বি উন্নয়ন পরিষদ  শরণীয়া কাছাড়ি উন্নয়ন পরিষদ  বরাক উপত্যকা পার্বত্য জনজাতি উন্নয়ন পরিষদ  চাহ জনজাতি উন্নয়ন পরিষদ  অনুসূচীত জাতি উন্নয়ন পরিষদ  চাউদাং উন্নয়ন পরিষদ  মদাহী উন্নয়ন পরিষদ  কুমার উন্নয়ন পরিষদ  হাজং উন্নয়ন পরিষদ  চুট উন্নয়ন পরিষদ  গরীয়া উন্নয়ন পরিষদ  বর্মন কাছাড়ি উন্নয়ন পরিষদ  কার্বি আংলঙের বাইরে অন্য স্থানে বাস করা কার্বি মানুষদের জন্য উন্নয়ন পরিষদ  হিন্দীভাষী উন্নয়ন পরিষদ  বাংলাভাষী উন্নয়ন পরিষদ  জ্বলহা উন্নয়ন পরিষদ  ব্রাহ্মণ উন্নয়ন পরিষদ  কলিতা উন্নয়ন পরিষদ  তথ্য উৎস   বিষয়শ্রেণী:আসামের প্রশাসন
right|100x100px|মমতা বন্দ্যোপাধ্যায় ...১৯৯৮ সালে সমাজবাদী পার্টির এক সাংসদ সংসদে ‘মহিলা সংরক্ষণ বিল’-এর বিরোধিতা করলে মমতা বন্দ্যোপাধ্যায় তাঁকে জামার কলার ধরে লোকসভার ওয়েলের বাইরে বের করে দেন? ...গবেষণায় দেখা গেছে ডলফিন ও হাতিরাও তাদের নিজেদের আলাদাভাবে পরিচয় দিতে সাংকেতিক নাম ব্যবহার করে? ...ব্রাজিলে কার্নিভাল উদযাপনের সময় বিয়ার ও পর্যটকের সংখ্যা স্বাভাবিকের তুলনায় যথাক্রমে ৮০% ও ৭০% বৃদ্ধি পায়? right|100x100px|বায়েজিদ বোস্তামীর মাজার পুকুরে বোস্তামীর কাছিম ...ভারত সরকার প্রথম দিকে মিয়ানমারের গণতন্ত্রপন্থীদের সমর্থন করলেও পুবে তাকাও নীতি গ্রহণের পর সেদেশের সামরিক সরকারের সঙ্গে বন্ধুত্বপূর্ণ সম্পর্ক গড়ে তোলে? ...বর্তমানে বায়েজিদ বোস্তামীর মাজার প্রাঙ্গন ব্যতীত বিশ্বের আর কোথাও বিলুপ্তপ্রায় বোস্তামীর কাছিমের দেখা মিলে না?
জামে মসজিদ (জামা মসজিদ নামেও পরিচিত এবং আনুষ্ঠানিকভাবে সুন্নাত জামাত জুমা মসজিদ নামে পরিচিত) তামিলনাড়ু রাজ্যের কাঞ্চিপুরম শহরে অবস্থিত একটি জুমা মসজিদ। এই মসজিদটি কানচি কামকোটী পীঠম এর পাশে অবস্থিত, যেটি একটি হিন্দু শিক্ষার কেন্দ্র।   সংক্ষিপ্ত বিবরণ  কর্ণাটক এর আর্কোট নবাবরা ১৪২৩ খ্রিষ্টাব্দে বেলেপাথর এর মসজিদটি তৈরি করেন। এই মসজিদে দ্রাবিড়ীয় এবং ইন্দো-ইসলামিক শৈলীর মিশ্রণ দেখা যায়। এখানকার ২৬০টি স্তম্ভ বিভিন্ন উচ্চতায় ১৫টি গম্বুজকে ধরে রেখেছে।  এই জামে মসজিদ কাঞ্চিপুরমের দেবী কামাক্ষীর পক্ষ থেকে একটি উপহার।   আরও দেখুন    ভারতে ইসলাম  ভারতের মসজিদের তালিকা   তথ্যসূত্র    আরও পড়ুন     বিষয়শ্রেণী:ভারতের ১৫ শতকের মসজিদ বিষয়শ্রেণী:১৪২৩ সালে সম্পন্ন হওয়া ভবন এবং কাঠামো বিষয়শ্রেণী:কাঞ্চিপুরম জেলার ভবন এবং কাঠামো বিষয়শ্রেণী:দ্রাবিড় স্থাপত্য কাঞ্চিপুরম বিষয়শ্রেণী:ইন্দো-ইসলামিক মসজিদ বিষয়শ্রেণী:কাঞ্চিপুরম বিষয়শ্রেণী:ভারতের গম্বুজযুক্ত মসজিদের ভবন বিষয়শ্রেণী:ভারতের মিনারযুক্ত মসজিদের ভবন বিষয়শ্রেণী:১৪২০-এর দশকে নির্মিত মসজিদ বিষয়শ্রেণী:তামিলনাড়ুর মসজিদ বিষয়শ্রেণী:ভারতের বেলেপাথরের ভবন